**A pályázatot ismertető kiadványhoz szükséges alapadatok**

**Pályamű elnevezése és címe:** Országos Múzeumi Restaurálási és Raktározási Központ, Budapest, Szabolcs u. 33-35, 1135

**Pályázó:** Városliget Zrt., 1146 Budapest, Dózsa György út 41., Tel.: +36 1 374 3130, office@ligetbudapest.hu

**Beruházó:** Városliget Zrt., 1146 Budapest, Dózsa György út 41., Tel.: +36 1 374 3130, office@ligetbudapest.hu

**Tervező:** Narmer Építészeti Stúdió Budapest, 1048 Budapest, Homoktövis u. 123. Tel: +36 1 365 1444, [iroda@narmer.hu](mailto:iroda@narmer.hu)

**Kivitelező:** STRABAG Magyarország, 1117, Budapest, Gábor Dénes utca 2. INFOPARK D épület, Tel. +36 (0)1 358 5267

**Az ingatlanfejlesztés koncepciója**,

Régi igény valósult meg a Városliget komplex fejlesztését és megújítását célzó Liget Budapest Projekt keretén belül, amikor a Városliget szomszédságában, a Szabolcs utcai izraelita kórház területén, létrejött az öt épületből álló, 37 ezer négyzetméteres alapterületű Országos Múzeumi Restaurálási és Raktározási Központ (OMRRK). A jelentős magyarországi közgyűjtemények számára tervezett műtárgyraktározási és restaurálási központban az eddig szétszabdalt, sokszor esetlegesen elhelyezett intézményi egységek egyesültek egy korszerű, világszínvonalú együttesben, kiegészülve a Közép-Európai Művészettörténeti Kutatóintézettel.

A fejlesztés hármas célt szolgál, egyrészt a legjelentősebb magyarországi közgyűjtemények, a Szépművészeti Múzeum, a Magyar Nemzeti Galéria és a Néprajzi Múzeum műtárgyraktározási és restaurálási műhelyei egyesülnek ebben a korszerű, világszínvonalú épületben. Másrészt az OMRRK a Közép-Európai Művészettörténeti Kutatóintézetnek (KEMKI) ad helyet, harmadrészt pedig az intézmény látogatóközpontként funkcionál. Az intézménykomplexum köré egy, a nyitvatartási időben bárki által szabadon használható 13.000 négyzetméteres parkot is kialakítottak.