**A FEJLESZTÉS FŐBB ADATAI**

|  |  |  |
| --- | --- | --- |
| Projekt megnevezése /name of the project | Országos Múzeumi Restaurálási és Raktározási Központ/ National Museum Conservation and Storage Centre | |
| Telek területe / territory of the plot | 38.899 | m2 |
| Beépített terület /constructed area | 37.000 | m2 |
| Zöld terület / green area | 13 000 | m2 |
| Bruttó szintterületi mutatóba Beszámítandó alapterület /Total surface | 37.000 | m2 |
| Értékesíthető, bérelhető nettó terület / part for rent or sale | 33.000 | m2 |
| Építési költség, melyből /Total construction cost | 22.500 | millió HUF |
| Saját erő/ own resource | állami költségvetés | % |
| Hitel /loan | - | % |
| Értékesítésből /from sales | - |  |
| Eladás, bérbeadás állása /sold or rented | intézmények beköltöztek | % |
| Kivitelezés befejezésekor/ at the end of construction | intézmények beköltöztek | % |
| 1 évvel később/1 year later | intézmények beköltöztek | % |

# Alapadatok

**A létesítmény elnevezése és pontos címe:** Országos Múzeumi Restaurálási és Raktározási Központ, Budapest, Szabolcs u. 33-35, 1135

**A nevező adatai (név, cím, felelős személy, telefon, e-mail)**

Városliget Zrt.

1146 Budapest, Dózsa György út 41., Tel.: +36 1 374 3130, office@ligetbudapest.hu

Dr. Gyorgyevics Benedek vezérigazgató

**Beruházók adatai (cégnév, cím, felelős személy, telefonszám, e-mail)**

Városliget Zrt.

1146 Budapest, Dózsa György út 41., Tel.: +36 1 374 3130, office@ligetbudapest.hu

Dr. Gyorgyevics Benedek vezérigazgató

**Tervező, adatai (Cégnév , cím, felelős személy, telefon, e-mail )**

Narmer Építészeti Stúdió Budapest

1048 Budapest, Homoktövis u. 123. Tel: +36 1 365 1444, [iroda@narmer.hu](mailto:iroda@narmer.hu)

Vasáros Zsolt

**Tervezők**

Vasáros Zsolt, Megyesi Zsolt, Bandur-Juhász Emőke, Nagy Gábor, Sasvári Áron, Somlai Anikó, Brotesser Zsuzsanna, Eiszrich Ágnes, Gáll András, Kováts Petra, Kőnig Anna, Krauth Veronika, Mayer Tamás, Molnár Bianka, Nusszer Diána, Sági Gergely, Szabó Anna, Szabó Réka, Tari Bálint, Vasáros Ákos, Vasáros-Lévai Melinda, Véner Ágnes, Zsarnóczky Renáta

**Kivitelező adatai (Cégnév , cím, felelős személy, telefon, e-mail )**

STRABAG Magyarország

1117, Budapest, Gábor Dénes utca 2. INFOPARK D épület, Tel. +36 (0)1 358 5267

**Üzemeltetők adatai: (Cégnév , cím, felelős személy, telefon, e-mail )**

Városliget Zrt.

1146 Budapest, Dózsa György út 41., Tel.: +36 1 374 3130, office@ligetbudapest.hu

Dr. Gyorgyevics Benedek vezérigazgató

# Az ingatlanfejlesztés célja és koncepciója

Régi igény valósult meg a Városliget komplex fejlesztését és megújítását célzó Liget Budapest Projekt keretén belül, amikor a Városliget szomszédságában, a Szabolcs utcai izraelita kórház területén, létrejött az öt épületből álló, 37 ezer négyzetméteres alapterületű **Országos Múzeumi Restaurálási és Raktározási Központ (OMRRK)**. A jelentős magyarországi közgyűjtemények számára tervezett műtárgyraktározási és restaurálási központban az eddig szétszabdalt, sokszor esetlegesen elhelyezett intézményi egységek egyesültek egy korszerű, világszínvonalú együttesben, kiegészülve a Közép-Európai Művészettörténeti Kutatóintézettel.

A fejlesztés **hármas célt szolgál**, egyrészt a legjelentősebb magyarországi közgyűjtemények, a Szépművészeti Múzeum, a Magyar Nemzeti Galéria és a Néprajzi Múzeum **műtárgyraktározási és restaurálási műhelyei** egyesülnek ebben a korszerű, világszínvonalú épületben. Másrészt az OMRRK a **Közép-Európai Művészettörténeti Kutatóintézetnek** (KEMKI) ad helyet, harmadrészt pedig az intézmény **látogatóközpontként** funkcionál. Az intézménykomplexum köré egy, a nyitvatartási időben bárki által szabadon használható 13.000 négyzetméteres parkot is kialakítottak.

Az OMRRK-t 2021-ben Európa legjobb középületének választották a londoni **International Property Awards** rangos megmérettetésén.

# Építészeti és városfejlesztési koncepció

A Városliget közelében, az egykori Izraelita Kórház területén létrejött épületegyüttes közel negyvenezer négyzetméteren a Liget Budapest Projekt szakmai és infrastrukturális hátterét is biztosítja, továbbá a területen új zöldfelületek is megnyíltak a környék lakói számára. A fejlesztés **barnamezős beruházás**ként, az értékes épületegyüttes részleges újrahasznosításával és kiegészítésével, továbbá a jelentős ősfás vegetáció védelmével valósult meg - a terület további fejlesztésének katalizátoraként.

A fejlesztés a rendeltetéshez illően a régi és új épületek összhangjára törekedett. A telek két értékes, Freund Vilmos által tervezett régi épületét, az egykori Bródy Adél Klinikát és a zsidó imaházat az örökségvédelmi szempontok figyelembevételével újították fel. Az új épület tagoltságával és anyaghasználatával illeszkedik a 19. századi, kisebb volumenű kórházi pavilonépületekhez, egyszerű szerkesztésével, klasszikus arányaival pedig az időtlenség, a stabilitás karakterét idézi meg.

# Rövid leírás a fejlesztésről

## A épület

Az A épület,a központi épület, a **Restaurálási és raktározási központ** mely a térszínt alatt négy szinten ad helyet a műtárgyraktáraknak. A térszint feletti három szinten korszerű restaurátorműhelyek és műtárgydiagnosztikai laborhelyiségek kaptak helyet. A teljes épület alatt térszint alatti beépítés készült. Az épület emeleti szintjei északkeletre tájolt haránt-traktusos tömegformálásúak, ezt a műtermek indirekt fénnyel történő bevilágítása indokolja, a tagoltság egyúttal a meglévő beépítés karakteréhez és léptékéhez közelíti az egyébként nagyobb volumenű épületet.

A épület főbb paraméterei:

* Helyiségek alapterülete: 29.460 m² (kb. 30 000 m2)
* Restaurátor műhelyek területe: 3 560 m² (kb. 3 500 m²), mely 70 db restaurátor munkaállomást jelent
* Laborhelyiség területe: 192 m² (kb. 200 m²)
* Műtárgyraktár alapterülete: 14 921 m² (kb. 15 000 m²); 52 db raktárhelyiség, mely 37 000 polcfolyóméter rakodófelületet, 25 000 m² képrácsfelületet jelent.
  + Néprajzi Múzeum műtárgyszám: kb. 190 000 db
  + Szépművészeti Múzeum – Magyar Nemzeti Galéria műtárgyszám: kb. 125000 db
  + Összes műtárgyszám: kb. 315 000 db

## B épület

A B épület a **Mélygarázs**, mely a -1 szinten kialakított kéreggarázsban helyezkedik el. A parkolóház a Szabolcs utcát a Vágány utcával összekötő szervizútról tárható fel. A térszínen a lehajtó rámpa fedése, illetve a lépcső- és liftházak felépítményei jelennek meg, amelyek építészetileg közvetlenül kapcsolódnak az A illetve D épületekhez.

B épület főbb paraméterei:

* Alapterület: 3 060 m²
* 94 parkolóhely
* 50 kerékpár tároló

## C épület

A C épület a **Látogatóközpont,** az egykori zsinagóga, mely földszintes, javarészt lapostetős épület. Az eredeti épület szerinti bejáratokat megtartották, helyreállították, így a fő közlekedés irány a park felől, a délnyugati oldalon a parkolóház irányából történhet.

C épület főbb paraméterei:

* Alapterület: 628 m²
* 80 fős konferenciaterem
* Étterem
* Többfunkciós rendezvénytér

## D épület

A D épület a **Közép-Európai Művészettörténeti Kutatóintézet** (KEMKI), az egykori kórház. Az új épület alagsor, földszint, emelet és padlástér összetételű. Az épület új főbejáratot kapott, mely egyben a garázs egyik lépcsőházát is magában foglalja.

D épület főbb paraméterei:

* Alapterület: 3 020 m²
* 86 kutatóhely
* 75 munkahely
* 785 m² kutatóiroda
* 730 m² irattár

 KEMKI

* 1,5 millió db művészettörténeti dokumentum
* 3 500 iratfolyóméter

ARTPOOL Művészetkutató Központ

* 650 iratfolyóméter
* 2 300 óra digitalizált audiovizuális anyag
* 7 500 művész, művészcsoport

## E épület

Az E épület, az **Elektromos fogadó- és kertészház** a jó karban lévő egykori 22-es, gázfogadó épület átalakítása, felújítása után trafóházként működik.

# Innovatív műszaki és környezettudatos megoldások.

Az energiatakarékossági koncepció kidolgozása során a tervezők arra törekedtek, hogy a létesítmény a lehető legkevesebb fosszilis és elektromos energiát vegye ki a települési közműhálózatból. Ezzel az innovatív megoldással nemcsak az üzemeltetés költségei, hanem a környezetterhelés is csökkenthetővé vált. Az A épületben geotermikus energiával megtáplált légtechnikai rendszerek és VRV rendszerek látják el a felmerülő fűtési-hűtési igényeket. Az épület alapvető téli fűtési és nyári hűtési igényét geotermikus talajszondás hőszivattyús rendszerrel látták el, kihasználva a talaj közel állandó hőmérsékletéből nyerhető megújuló energiákat. Azoknál a rendszereknél ahol talajszondás hőszivattyús rendszer alkalmazása nem jöhetett szóba, levegős hőszivattyús (VRF) rendszereket terveztünk, amelyekben az inverteres (frekvenciaváltós) kompresszorok úgy vannak optimalizálva, hogy részterhelés esetén legyen a leggazdaságosabb a működésük.

A tervezés és kivitelezés sikerességét mutatja, hogy aház elnyerte a legfontosabb nemzetközi épületminősítési rendszer, [a BREEAM minősítését.](https://ligetbudapest.hu/storage/01/BREEAM-0086-7309-1-1.pdf)

# A kivitelezés kezdete és befejezése

Kivitelezés kezdete: 2016. május 9.

Kivitelezés befejezése: 2020. május 31.

# A fejlesztés finanszírozása és értékesítése, bérbeadása

Az épületegyüttes kialakítása 2016 és 2020 között örökségvédelmi szempontok figyelembevételével valósult meg. A fejlesztés a rendeltetéshez illően a régi és új épületek összhangjára törekedett.

A fejlesztés teljes egészében állami költségvetésből valósult meg.

A kivitelezés befejeztével megkezdődött az intézmények beköltözése. A Restaurálási és Raktározási központba a Szépművészei Múzeum, Magyar Nemzeti Galéria és a Néprajzi Múzeum műtárgyai, illetve restaurátorai, múzeumszakmai kollegái költöztek.

# Hogyan szolgálja az ingatlanfejlesztés a szűkebb és tágabb környezetét, az életminőség javítását és a közösségi érdekeket.

A fejlesztés a belváros közelében, a Városliget és a Fővárosi Állat és Növénykert szomszédságában, a mégis a városi csomópontok közelében létesült. Az OMRRK **barnamezős beruházásként**, a **terület további fejlesztésének katalizátoraként** a 2007 óta nem üzemelő, egykori Szabolcs utcai Kórház és Orvostovábbképző Intézet területén valósult meg, értékes épületegyüttes részleges újrahasznosításával és kiegészítésével, továbbá a jelentős ősfás vegetáció védelmével.

Az intézménykomplexum köré egy, a nyitvatartási időben bárki által szabadon használható **13.000 négyzetméteres park**ot is kialakítottak így az intézmény a szakmai és infrastrukturális háttér biztosításán kívül, további új zöldfelületek is kínál a környék lakói számára.

Az OMRRK szakmai tevékenységéhez kapcsolódó rendezvényekre workshopokra, konferenciákra, előadásokra, oktatásra és kiállításokra az egykori zsinagóga épületéből kialakított **Látogatóközpontban** kerül sor. Ehhez korszerű technikával felszerelt előadótermet és kiállítóteret alakítottak ki. Az előadóterem kb. 80 fő befogadására alkalmas, légkondicionált, elsötétíthető tér, nagyméretű, leereszthető vetítővászonnal, beépített nagyteljesítményű HD projektorral. Az OMRRK-ban folyó restaurálások és kutatási projektek eredményei időről-időre bemutatásra kerülnek szakmai és a nagyközönség számára. Ezek helyszínéül a Látogatóközpontban létrehozott kiállítótér szolgál.

**NEMZETKÖZI MEGJELENÉSEK**

[OMRRK wins International Property Award | The Budapest Times](https://www.budapesttimes.hu/hungary/omrrk-wins-international-property-award/)

[National Restoration and Museum Storage Centre opens | PestBuda](https://pestbuda.hu/en/cikk/20201215_national_restoration_and_museum_storage_centre_opens)

[National Museum Restoration and Storage Center OMRRK, Hungary – A Swiss pearl for the world](http://blog.swisspearl.com/2020/07/22/national-museum-restoration-and-storage-center-omrrk-hungary/)

[The National Museum Restoration and Storage Center is now operating - Hungarian Insider](https://hungarianinsider.com/the-national-museum-restoration-and-storage-center-is-now-operating-6213/)

[Preserving Budapest’s famous paintings: Inside the National Museum Restoration & Storage Centre (welovebudapest.com)](https://welovebudapest.com/en/article/2020/12/23/preserving-budapest-s-famous-paintings-inside-the-national-museum-restoration-storage-centre)